สอบถามคุณคะ ดิฉันกินยาคุมีกำเนิดแบบฮอร์โมนต่ำ ขอระบุยี่ห้อนะคะ ยี่ห้อ ยาส กินหมดแผงประจำเดือนมาแค่1วัน 1คืน แบบนี้ผิดปกติมั้ยคะ แอบกังวลมากเลยคะ กลัวเป็นอะไรข้างใน
สวัสดีค่ะ การใช้ยาคุมแบบแผงรายเดือนนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง ยาคุมกำเนิดในปัจจุบันมีหลากหลายยี่ห้อและรูปแบบ ในรูปแบบที่มีฮอร์โมนต่ำนั้น อาจจะช่วยลดผลข้างเคียงต่างๆจากฮอร์โมน และทำให้ผู้ป่วยกินยาได้ต่อเนื่องมากขึ้น แต่ประสิทธิภาพก็เหมือนกับยาคุมปกติ หากได้กินทุกวันจนหมดแผงค่ะการใช้ยาคุมกำเนิด อาจทำให้มีภาวะผนังมดลูกบาง และทำให้ประจำเดือนมาน้อยได้ ในกรณีนี้ที่ไม่แน่ใจ หรือไม่สบายใจว่าเป็นเลือดประจำเดือนจริงหรือไม่ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ซึ่งถ้าไม่ตั้งครรภ์จริงๆนั้น ก็สามารถเริ่มยาคุมแผงต่อไปได้เลย ไม่ต้องรอให้เลือดประจำเดือนมาตามปกติ